open-index/open-wikipedia-markdown huggingface dataset:
Moldovan parlamenttivaalit 2025

**[[Moldova|Moldovan]] vuoden 2025 parlamenttivaalit** järjestettiin 28. syyskuuta ja siinä valittiin kaikki parlamentin 101 edustajaa seuraavaksi neljäksi vuodeksi.

## Tausta
Vuonna 2024 Moldovassa pidettiin samanaikaisesti presidentinvaalien ensimmäinen kierros ja kansanäänestys EU-jäsenyydestä. Istuva presidentti Maia Sandu valittiin jatkokaudelle myöhemmin toisella kierroksella ja EU-jäsenyyden hakemista kannatti erittäin niukka enemmistö (50,38 %). Moldovan silloisen hallituksen asettama takaraja EU-jäsenyydelle oli 2030.

Jotta vaalitulos on laillisesti pätevä, äänestysaktiivusuuden tulee olla vähintään 33,3 %.

## Äänioikeus ja ehdokasasettelu
Äänioikeus vaaleissa on kaikilla viimeistään vaalipäivään mennessä vähintään 18-vuotialla Moldovan kansalaisilla, joiden äänioikeutta ei ole erikseen poistettu.

Ehdokkaaksi voivat asettua äänioikeutetut moldovalaiset.

Koko maa toimii yhtenä vaalipiirinä. Vaaleissa sovelletaan vaalikynnystä seuraavasti:

* puolueet ja valitsijayhdistykset 5 %
* vaaliliitot: 7 %
* sitoutumattomat ehdokkaat: 2 %

### Vaaliliittoja
Kommunistit ja sosialistit sekä joukko pienempiä Venäjä-mielisiä puolueita muodostivat vaaliliiton nimeltä Patrioottinen vaaliliitto ().

Keskusvaalilautakunta hylkäsi Victorie-vaaliliiton, ja myöhemmin kaikki sen ehdokkaat yksitellen, 19. heinäkuuta 2025. Vaaliliiton johtaja Ilan Șor on kiistänyt Moldovan itsenäisyyden ja ilmaissut kannattavansa valtioliittoa Venäjän kanssa.

## Kampanjointi
Keskeisiä vaaliteemoja ovat energia Venäjän lopetettua kaasun toimittamisen ja Ukrainasta Venäjän hyökkäyksen johdosta saapuneet pakolaiset. Presidentti Sandun mukaan parlamenttivaalit ovat Moldovan EU-jäsenyyden viimeinen taistelu. Moldovan tiedusteluviranomaisen mukaan Venäjä pyrkii vaikuttamaan vaaleihin ja rahoittaa itselleen myötämielisiä toimijoita Moldovassa samalla tavalla kuin vuonna 2024 järjestettyjen vaalien yhteydessä. Moldovan PAS-johtoinen hallitus on sanonut vastaavansa vaikuttamisyrityksiin.

### Mielipidemittauksia

## Tulokset ja jälkipyykki
Taulukossa vain ne puolueet ja vaaliliitot, jotka saivat ehdokkaita läpi.

Kun Dodonin johtaman BEP-vaaliliiton tappio kävi selväksi, Dodon alkoi kutsua vaalitulosta peukaloiduksi ja vaatimaan uusia vaaleja. Lisäksi Dodon kutsui kannattajiaan osoittamaan mieltään parlamentin edustalle 29. syyskuuta. Vaali-iltana Dodon oli jo ennen alustavien tuloksien julkaisua julistautunut vaalien voittajaksi, kiittänyt moldovalaisia äänestysaktiivisuudesta ja vaatinut PAS-johtoista hallitusta luopumaan vallasta.

## Lähteet
Ilmo Linturi

**Ilmo Aulis Veikko Linturi** (synt. **Lindroth**, 22. marraskuuta 1894 Köyliö – 10. kesäkuuta 1982 Köyliö) oli suomalainen yleisurheilija, joka edusti Köyliön Taimea, Rauman Urheilijoita ja Helsingin Kisa-Veikkoja. Ammatiltaan hän oli aluksi ammattisotilaana käytyään upseerikoulutuksen ja sen jälkeen nimismies ja yrittäjä.

## Elämä
Köyliössä syntynyt Linturi kävi keskikoulun yhteislyseossa hän jatkoi suorittamalla 6:nnen ja 7:nnen luokan Uudenkaupungin yhteislyseossa. Sieltä hän siirtyi vuonna 1918 Suomen Tykistöupseerikouluun Lappeenrantaan. Suoritettuaan sen hänet korotettiin vänrikiksi vuonna 1919. Sen jälkeen hänet komennettiin Suomen kadettikoulun edeltäjään. Sitä seurasi vuonna 1921 ylennys luutnantiksi ja palvelu Kenttätykistörykmentti 1:ssä.

Vuonna 1922 hän siirtyi ensin Ruskealan piirin ja vuonna 1927 Impilahden piirin nimismieheksi, joita hän hoiti vuoteen 1933. Palveltuaan puutavara-alalla Ilmo perusti vuonna 1940 Köyliöön lelutehtaan, jota hän johti vuoteen 1952. Talvi- että jatkosodan aikaan hän toimi koulutusupseerina. 

## Urheilu-ura
Nuoruudessaan Ilmo oli vanhemman veljensä Oivan rinnalla innokas urheilija. Hän saavutti vuonna 1915 SM-hopeaa pituushypyssä ja SM-pronssia korkeushypyssä samana vuonna sekä SM-pronssia kolmiloikassa vuosina 1915 ja 1916.

### Saavutukset
;SM-hopeaa
*Pituushyppy: 1915
;SM-pronssia
*Korkeushyppy: 1915
*Kolmiloikka: 1915 ja 1916

## Perhe
Ilmo Linturin veljiä olivat muun muassa sisäministeri Arvo Linturi, taidemaalari Into Linturi sekä SM-tason yleisurheilijana tunnettu Oiva Linturi.

## Lähteet
Mesagrós

**Mesagrós** () voi viitata seuraaviin paikkoihin Kreikassa:

* Mesagrós, kylä Aíginan saarella Attikan alueella
* Mesagrós, kylä Mytilínin kunnassa Lesboksen saarella Pohjois-Egean saarten alueella
Geordie Beamish

**Geordie Beamish** (s. 24. lokakuuta 1996) on uusiseelantilainen yleisurheilija. Hän on 3&nbsp;000 metrin estejuoksun maailmanmestari ja 1&nbsp;500 metrin juoksun hallimaailmanmestari.

Beamish voitti sisäratojen NCAA:n mestaruuden mailin juoksussa vuonna 2019. Hän sijoittui vuoden 2022 Belgradin sisäratojen MM-kilpailuissa 3&nbsp;000&nbsp;metrillä kymmenenneksi. Hän karsiutui samana vuonna Eugenen MM-kilpailuissa 5&nbsp;000&nbsp;metrin alkuerissä ja oli samalla matkalla Birminghamin Kansainyhteisön kisoissa kuudes. Budapestin MM-kilpailuissa 2023 hän sijoittui 3&nbsp;000 metrin estejuoksussa viidenneksi.

Beamish voitti sisäratojen maailmanmestaruuden 1&nbsp;500&nbsp;metrin juoksussa Glasgow'ssa 2024 ajalla 3.36,54. Pariisin olympialaisissa 2024 hän karsiutui 3&nbsp;000 metrin estejuoksun alkuerissä. Hän voitti estejuoksun maailmanmestaruuden Tokiossa 2025 ajalla 8.33,88.

Beamishin nimissä on Oseanian ennätys 3&nbsp;000 metrin estejuoksussa 8.09,64 (Pariisi, 2024) sekä Uuden-Seelannin ennätys 3&nbsp;000&nbsp;metrillä 7.34,88 (New York, hallissa, 2024) ja 5&nbsp;000&nbsp;metrillä 13.04,33 (Boston, hallissa, 2024).

## Lähteet
Jesse Pärssinen

**Jesse Pärssinen** (s. 15. lokakuuta 2007 Timrå, Ruotsi) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan keskushyökkääjä, mutta Pärssinen osaa pelata myös laidassa. Pärssisellä on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Pärssinen syntyi Ruotsin Timråssa, kun hänen isänsä Timo loi pelaajauraa Timrån joukkueessa. Jesse Pärssinen kasvoi kuitenkin Naantalissa ja hänen kasvattajaseuransa on VG-62. Hän siirtyi sieltä Turun Palloseuran (TPS) U16-joukkueeseen kaudeksi 2022–2023, jonka päätteeksi Pärssinen voitti SM-hopeaa.

Pärssinen debytoi TPS:n SM-liigajoukkueessa kauden 2025–2026 avauskierroksella 9. syyskuuta 2025 vieraissa Hämeenlinnan Pallokerhoa vastaan. Hänet merkittiin joukkueen nelosketjun vasempaan laitaan Sisu Yliniemen ja Niklas Ylitalon viereen. Pärssinen sai ottelussa jääaikaa 10.12 minuuttia ja hänelle merkittiin teholukema –1. Pärssinen teki liigauransa avausmaalin 5. joulukuuta 2025 vieraissa Rauman Lukkoa vastaan.

### Maajoukkueura
Pärssinen pelasi alle 18-vuotiaiden MM-kilpailuissa vuonna 2025. Yhteensä hän on pelannut kuusi nuorten ja 19 poikien maaottelua.

## Yksityiselämä
Pärssisen isoveljet Juuso, Jiri ja Julius ovat pelanneet myös jääkiekkoa. Juuso pelaa hyökkääjänä NHL-seura New York Rangersin organisaatiossa ja Jiri puolustajana SM-liigajoukkue KooKoossa. Veljesten isä Timo Pärssinen pelasi omalla urallaan hyökkääjänä 17 NHL-ottelua Mighty Ducks of Anaheimissa kaudella 2001–2002 ja hän pelasi myös viidet MM-kilpailut saavuttaen kaksi hopeaa, vuosina 2001 ja 2007.

## Tilastot

## Lähteet
*
*
*

### Viitteet
Jimmy Gressier

**Jimmy Gressier** (s. 4. toukokuuta 1997) on ranskalainen yleisurheilija. Hän on 10&nbsp;000 metrin juoksun maailmanmestari ja puolimaratonin Euroopan-mestari.

Gressier sijoittui maastojuoksun EM-kilpailujen alle 20-vuotiaiden sarjassa neljänneksi ja voitti kultaa joukkuekilpailussa sekä vuonna 2015 että 2016. Bydgoszczin alle 20-vuotiaiden MM-kilpailuissa 2016 hän oli 5&nbsp;000&nbsp;metrillä kymmenes. Hän voitti alle 23-vuotiaiden maastojuoksun Euroopan-mestaruuden henkilökohtaisessa ja joukkuekilpailussa vuosina 2017, 2018 ja 2019. Hän sijoittui vuoden 2019 Glasgow'n sisäratojen EM-kilpailuissa 3&nbsp;000&nbsp;metrillä seitsemänneksi ja voitti samana vuonna alle 23-vuotiaiden Euroopan-mestaruuden 5&nbsp;000 ja 10&nbsp;000&nbsp;metrillä. 

Gressier sijoittui Torunin sisäratojen EM-kilpailuissa 2021 3&nbsp;000&nbsp;metrillä kahdeksanneksi. Samana vuonna käydyissä Tokion olympialaisissa hän oli 5&nbsp;000&nbsp;metrillä kolmastoista. Joulukuussa 2021 hän saavutti maastojuoksun EM-kilpailuissa pronssia henkilökohtaisessa kilpailussa ja kultaa joukkuekilpailussa. Seuraavana vuonna hän sijoittui 10&nbsp;000&nbsp;metrillä 11:nneksi Eugenen MM-kilpailuissa ja neljänneksi Münchenin EM-kilpailuissa. Hän oli vuonna 2023 Budapestin MM-kilpailuissa 5&nbsp;000&nbsp;metrillä yhdeksäs ja puolimaratonin MM-kilpailuissa viides. Rooman EM-kilpailuissa 2024 hän sijoittui 10&nbsp;000&nbsp;metrillä viidenneksi. Saman vuoden Pariisin olympialaisissa hän oli 10&nbsp;000&nbsp;metrillä kolmastoista ja karsiutui 5&nbsp;000&nbsp;metrillä alkuerissä.

Gressier voitti puolimaratonin Euroopan-mestaruuden huhtikuussa 2025. Saman vuoden Tokion MM-kilpailuissa hän saavutti kultaa 10&nbsp;000&nbsp;metrillä ajalla 28.55,77 ja pronssia 5&nbsp;000&nbsp;metrillä ajalla 12.59,33. Joulukuussa 2025 hän saavutti maastojuoksun EM-kilpailuissa hopeaa henkilökohtaisessa ja pronssia joukkuekilpailussa. Tammikuussa 2026 hän oli maastojuoksun MM-kilpailuissa viidestoista.

Gressierin nimissä on Ranskan ennätys 3&nbsp;000&nbsp;metrillä 7.30,18 (New York, hallissa, 2025), 5&nbsp;000&nbsp;metrillä 12.51,59 (Pariisi, 2025, 10&nbsp;000&nbsp;metrillä 26.58,67 (Pariisi, 2024) ja viiden kilometrin tiejuoksussa 12.57 (Lille, 2025). Sisäradoilla hän on juossut Euroopan kaikkien aikojen parhaan ajan 5&nbsp;000&nbsp;metrillä 12.54,92 (Boston, 2025).

## Lähteet
Göks

**Göks** (lausutaan: *jyö:ks)* on kylä Siuntiossa, Uudenmaan maakunnassa. Kylä sijaitsee Siuntion kunnan eteläosissa lähellä Inkoon kunnanrajaa.

## Historia
Göks mainitaan kirjallisissa lähteissä ensimmäistä kertaa vuonna 1534 jolloin maanomistaja Peder Jönsson esiintyy teksteissä. Kylän nimi on eri aikoina kirjoitettu monella eri tapaa kuten Göxby, Göckis ja Göx. Kylässä sijaitsee kaksi tilaa: Storgöks ja Lillgöks.

Göksiin avattiin rautatieseisake, kun rantarata Helsingin ja Karjaan välille valmistui 1906. Seisake lakkautettiin vuonna 1985.

## Lähteet
Changaran piiri

**Changaran piiri** () on Mosambikin Teten maakunnassa, Sambesijoen oikealla rannalla sijaitseva piiri eli Mosambikin toisen tason aluehallinnollinen alue. Piirin väkilukuarvio on 145&nbsp;653 (2024). Piirin pinta-alalle eri lähteissä on erilainen arvo: piiritilaston mukaan 7&nbsp;995 neliökilometriä, mutta maakuntatilaston mukaan 3&nbsp;899 km², joista jälkimmäinen lienee epäuskottavan pieni arvo. 

Piirin naapureina ovat luoteessa Cahora Bassan sekä pohjoisessa Mararan piiri ja Teten kaupunki, koillisessa Moatizen piiri ja kaakossa Manican maakunnan Guron ja Báruen piirit. Lounaassa piiri rajautuu Zimbabwen Mashonaland Eastin maakuntaan.

Paikallishallintoa varten piirin alue on jaettu kahteen hallinto-alueeseen (postos administrativo): P.A Luenha ja P.A Chioco. Hallintoalueet jaetaan edelleen paikkakuntiin (localidades). Piirin hallintokeskus on Luenhan taajama. Sieltä on linnuntietä 82 ja maanteitse 91 kilometriä maakuntakeskus Teteen.

Lukutaidottomien osuus oli väestössä erittäin korkea: 40,1 prosenttia (koko maakunnan keskiarvo 39,9&nbsp;% vuosien 2019–2023 tilaston mukaan). 

Väestön pääelinkeino on maatalous. Tärkein viljelykasvi on durra.

Toukokuussa 2025 piirissä raportoitiin suolistosairaus kolerasta, ja useat menehtyivät siihen. Mahdollisena syynä taudin leviämiseen pidettiin heikkoa käymälähygieniaa. Rankkasateiden mukana kyläläisten käymälät huuhtoutuivat pois, jonka jälkeen useat tekivät tarpeensa ulkosalle. Tämä edesauttaa esimerkiksi koleran leviämistä.

## Lähteet
* 
* 

### Viitteet
Cahora Bassan piiri

**Cahora Bassan piiri** () on Mosambikin Teten maakunnassa, Cahora Bassan tekojärven eteläpuolella sijaitseva piiri eli Mosambikin toisen tason aluehallinnollinen alue. Piirin väkilukuarvio on 172&nbsp;943 (2024) ja pinta-ala on 8&nbsp;841 neliökilometriä.

Piirin naapureina ovat lännessä Magoén, pohjoisessa Marávian sekä idässä Chiútan, Mararan ja Changaran piirit. Etelässä piiri rajautuu Zimbabwen Mashonaland Centralin maakuntaan. Paikallishallintoa varten piirin alue on jaettu kolmeen hallinto-alueeseen (postos administrativo): P.A Songo, P.A Chintholo ja P.A Chitima. Hallintoalueet jaetaan edelleen paikkakuntiin (localidades). Piirikeskus on Chitiman taajama, joka sijaitsee linnuntietä 99 ja maanteitse 143 kilometriä maakuntakeskus Tetestä länsiluoteeseen. Maininnan ansaitsee myös Songon kaupunki, joka on luonteeltaan Cahora Bassan vesivoimalaitoksen tarpeisiin perustettu, mosambikilaisittain siisti ja moderni noin 50&nbsp;000 asukkaan kaupunki.  

Lukutaidottomien osuus oli aikuisväestössä korkea: 34,7 prosenttia (piirin vuosien 2019–2023 tilastojulkaisussa koko maakunnan keskiarvoksi kerrottiin 45,3&nbsp;%. Useimpien muiden piirien julkaisussa maakunnalliseksi keskiarvoksi kerrotaan kuitenkin 39,9&nbsp;%).

Väestön pääelinkeinot ovat maatalous ja kalastus. Kalastus keskittyy erityisesti Cahora Bassan tekojärveen. Tärkein vilja on maissi, ja keskeisimmät saaliskalat kapenta ja tilapiat.
 
## Lähteet
* 
* 

### Viitteet
Arushan julistus

**Arushan julistus** oli Tansanian presidentin Julius Nyereren vuonna 1967 hyväksymä suunnitelma maan siirtymisestä sosialismiin ja omavaraisuuteen. Siinä korostettiin maaseudun ja maatalouden sekä perinteisten suurperheiden merkitystä. Lisäksi pidettiin välttämättömänä kansallistaa pankkeja, teollisuutta ja suurviljelmiä. Julistuksessa myös kiellettiin valtapuolue TANU:n jäseniä käyttämään asemaansa oman taloudellisen hyödyn saavuttamiseksi sekä luotiin periaatteet varallisuuden reilummasta jakautumisesta.

Julistus annettiin 29. tammikuuta 1967. Oleellinen siinä esiin nostettu käsite oli *ujamaa*, joka tarkoittaa yhteisöllisyyttä. Pidemmän päälle julistuksessa esitetyt taloudelliset tavoitteet epäonnistuivat, maatalouden tuotot valuivat virkamiehille ja maa joutui turvautumaan ulkomaiseen apuun, mutta sen katsotaan silti jossain määrin edistäneen Tansanian valtiollista yhtenäisyyttä sekä terveydenhuollon ja koulutuksen tasoa ja ehkäisseen etnisten ryhmien välisiä konflikteja. 

Tansania luopui virallisesti ohjelmasta 1970-luvun lopulla. Jäähyväispuheessaan vuonna 1985 Nyerere tunnusti itsekin ohjelman epäonnistumisen.
## Lähteet
Glansenstierna

**Glansenstierna** on vanha ruotsalainen aatelissuku Ruotsin Örebrosta. Sen kantaisä, aseseppä Peter Larsson, aateloitiin Ruotsin ritarihuoneella 10. lokakuuta 1719 ja introdusoitiin Ruotsin ritarihuoneeseen vuonna 1720 numerolla 1664. Suvulla ei ole ollut edustusta Ruotsissa vuoden 1809 jälkeen. Suku immatrikuloitiin ritarinarvossa Suomen Ritarihuoneeseen 28. tammikuuta 1818 aatelisena sukuna numero 108. Suku sammui mieslinjalla 19. kesäkuuta 1906 ja kokonaan 14. heinäkuuta 1946.

## Suvun tunnettuja jäseniä

* Peter Larsson Glans (1617–1714), aseseppä
* Lorentz Glansenstierna, aikaisemmin *Glansberg* (1672–1740), aateloitu
* Lars Reinhold Glansenstierna  (1744–1800), suomalainen sotilas ja Anjalan liitoon osallistunut itsenäisyyden kannattaja
* Anna Elisabet Glansenstierna (1746–1785), Avioitui 10. kesäkuuta 1764 äitinsä serkun, venäläisen kenraalin Georg Magnus Sprengtportenin kanssa
* Lars Magnus Vladimir Glansenstierna (1854–1906), suomalainen upseeri, virka- ja valtiopäivämies

## Lähteet
Fosse

**Fosse** tarkoittaa muun muassa seuraavia:

## Sukunimi
* Bob Fosse (1927–1987), amerikannorjalainen, koreografi ja ohjaaja
* Charles de La Fosse (1636–1716), ranskalainen taidemaalari
* Jon Fosse (s. 1959), norjalainen kirjailija, Nobelin kirjallisuuspalkinnon saaja

## Muut
* Fosse Way, roomalainen tie Englannissa
* Leicester Fosse, myöhemmin Leicester City FC, englantilainen jalkapalloseura
Apathia (albumi)

**Apathia** rap-artisti Areksen toinen albumi. Albumi julkaistiin 24. tammikuuta 2025. Levy nousi Suomen virallisen listan kärkeen, ensimmäisen kerran viikolla 5/2025. Singleinä julkaistiin kappaleet ”C’est la vie”, ”Liikkuu”, ”Purjehtija”, ”Ennallaan”, ”Kokonainen”, ”Iha miten vaa” ja ”Menestys on paras tapa kostaa”. 

Pääasiallisina tuottajina albumilla olivat Evertime ja Moz. Myös Danitello ja MDS olivat mukana albumin tuotannossa.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Koirajärvi

**Koirajärvi** voi tarkoittaa seuraavia vesistöjä:

* Koirajärvi, järvi Kinnulassa
* Koirajärvi, järvi Mänttä-Vilppulassa
* Koirajärvi, järvi Mäntyharjun Haimilla
* Koirajärvi, järvi Mäntyharjun Kinnillä
* Koirajärvi, järvi Parkanossa
* Koirajärvi, järvi Pellossa
* Koirajärvi, järvi Tampereen Teiskossa
* Koirajärvi, järvi Toivakassa
* Koirajärvi, järvi Virtain Kantoperällä
* Koirajärvi, järvi Virtain Tiukanperällä
* Koirajärvi, järvi Ylitorniolla

* Iso Koirajärvi, järvi Jyväskylän Korpilahdella
* Iso Koirajärvi, järvi Jämsän Koskenpäällä
* Iso Koirajärvi, järvi Virroilla
* Iso Koirajärvi, järvi Ähtärissä
* Pieni Koirajärvi, järvi Jyväskylän Korpilahdella
* Pieni Koirajärvi, järvi Kivijärvellä
* Pieni Koirajärvi, järvi Toivakassa
* Pieni Koirajärvi, järvi Ähtärissä
* Pikku Koirajärvi, järvi Mänttä-Vilppulassa
* Pikku Koirajärvi, järvi Pellossa
* Pikku Koirajärvi, järvi Ylitorniolla
Cordell Tinch

**Cordell Tinch** (s. 13. heinäkuuta 2000) on yhdysvaltalainen yleisurheilija. Hän on vuodesta 2023 ollut maailman nopeimpia pika-aitajuoksijoita ja voitti maailmanmestaruuden vuonna 2025.

Tinch menestyi nuorten sarjoissa kansallisesti varsinkin korkeus- ja pituushypyssä. Hän jätti yleisurheilun muutamaksi vuodeksi kokonaan mutta palasi vuonna 2023 ja nousi samana vuonna maailman huipulle.

Tinch voitti vuonna 2023 Pittsburg State Universityn edustajana NCAA:n II divisioonan mestaruuden sisäradoilla korkeushypyssä tuloksella 218 ja 60 metrin aitajuoksussa ajalla 7,51 sekä ulkoradoilla pituushypyssä tuloksella 816, korkeushypyssä tuloksella 221 ja 110 metrin aidoissa myötätuuliajalla 12,87. Kesäkuussa Fayettevillessä Tinch alitti 110 metrin aitajuoksussa 13 sekunnin rajan tilastokelpoisissa olosuhteissa ajalla 12,96. Heinäkuussa käydyissä Yhdysvaltain-mestaruuskilpailuissa hän sijoittui aitajuoksussa toiseksi ja pituushypyssä viidenneksi. Hän pääsi Yhdysvaltain aitajuoksujoukkueeseen Budapestin MM-kilpailuihin, mutta siellä hän karsiutui välierissä ajalla 13,31.

Vuonna 2024 Tinch paransi hallikaudella 60 metrin aitajuoksun ennätyksensä 7,50:een. Ulkoradoilla hänen parhaaksi 110 metrin aitojen ajakseen jäi 13,03. Hän juoksi tuon ajan Yhdysvaltain olympiakarsintojen loppukilpailussa, jossa hän sijoittui neljänneksi, mikä tiesi sitä, ettei hän päässyt olympiajoukkueeseen. Heinäkuussa hän juoksi vielä ajan 13,10 sijoittuessaan timanttiliigan Monacon osakilpailussa kolmanneksi.

Tinch juoksi helmikuussa 2025 hallissa 60 metrin aitajuoksun ennätyksekseen 7,43. Yhdysvaltain sisäratojen mestaruuskilpailuissa hän jäi neljänneksi. Ulkoradoilla hän alitti 110 metrin aidoissa jälleen 13 sekunnin rajan huhtikuussa yliopistonsa kilpailuissa, ja toukokuussa Shanghain timanttiliigan osakilpailussa hän juoksi ennätyksensä 12,87. Hän voitti vuoden aikana viisi timanttiliigan osakilpailua: Xiamenissa (aika 13,06), Shanghaissa, Chorzówissa (13,03), Lausannessa (12,98) ja Zürichin finaalitapahtumassa (12,92). Yhdysvaltain-mestaruuskilpailuissa hän sijoittui Ja’Kobe Tharpin takana toiseksi ajalla 13,03. Tokion MM-kilpailuissa 2025 hän voitti kultaa ajalla 12,99.

## Lähteet
Stephansplatzin metroasema

**Stephansplatz** on Hampurin metron U1-linjan asema, joka avattiin 2. kesäkuuta 1929. Asemaa käyttää arkisin 26 035 matkustajaa päivässä, ja sen suunnitteli arkkitehtitoimisto Distel & Grubitz.

## Sijainti
Metroasema sijaitsee luoteis-kaakkosuunnassa samannimisen aukion kohdalla Hampurin Neustadtin kaupunginosassa. Uloskäynnit sijaitsevat laitureiden päissä. Pohjoinen uloskäynti sijaitsee Planten un Blomenissa, ja siltä on kulkuyhteys noin 200 metrin päässä sijaitsevalle Dammtorin rautatieasemalle. Eteläisessä lippuhallissa olevat kaksi portaikkoa johtavat pintaan Esplanaden ja Dammtorstraßen risteykseen.

## Historia
Asema avattiin 2. kesäkuuta 1929 osana niin sanottua Kell-Jung-linjaa Kellinghusenstraßen ja Jungfernstiegin välillä. Koska Jungfernstiegin asema avattiin vasta vuonna 1931, Stephansplatz toimi linjan väliaikaisena pääteasemana. Rakennusaikana jokaiselle KellJung-linjan asemalle annettiin omaleimainen tunnusväri, jolla monet aseman elementit suunniteltiin. Stephansplatzilla tämä väri oli sininen.

Asema peruskorjattiin vuonna 1972, jolloin aseman värimaailma vaihdettiin sinisestä vihreään ja keltaiseen. Lisäksi asemalle asennettiin liukuportaat.

## U5
Osana uuden U5-linjan rakentamista, asema on tarkoitus sulkea ja siirtää lähemmäksi Dammtorin rautatieasemaa. Uusi asema rakennetaan neliraiteiseksi ja sillä on laiturienvälinen vaihtoyhteys U1:en ja U5:en välillä. Aseman rakennustöiden arvioidaan kestävän 8 vuotta. Nykyiseen ratkaisun päädyttiin kun Jungfernstiegin aseman laajentamisesta luovuttiin helmikuussa 2025, aikaisemmin U5-linjan aseman oli tarkoitus sijaita nykyisen aseman ja Dammtorin aseman välissä. Uuden aseman arkkitehtikilpailun voittajaksi julkistettiin 17. lokakuuta 2025 Swecon suunnitelma.

## Lähteet
Velkaperä

**Velkaperä** on Raahen 13. kaupunginosa, jonka asemakaava on vuodelta 1930. Alue on rakennettu säännölliseen ruutukaavaan sodan jälkeen ja se on pääosin rintamamiestalo- ja omakotitalovaltainen puutaloalue.

Merikadulla on julkisia- ja teollisuusrakennuksia 1800-luvun puolelta. Samalla kadulla sijaitseva Kruununmakasiini, joka on vuodelta 1852, on muutettu museoksi, jossa siinä on Raahen museon varasto-, näyttely- ja toimitiloja sekä arkisto.

## Lähteet
Tansanian kansalliskokous

**Tansanian kansalliskokous** () on Tansanian yksikamarinen parlamentti. Se koostuu 403 jäsenestä, joista 272 valitaan enemmistövaaleilla yhden edustajan vaalipiireistä. Naisille on varattu 115 paikkaa, jotka täytetään puolueiden voimasuhteiden mukaisesti. Sansibarin edustajainhuone valitsee viisi edustajaa ja presidentti nimittää kymmenen. Lisäksi oikeuskansleri (*attorney general*) on kansalliskokouksen jäsen virkansa puolesta. Mikäli puhemies valitaan kansalliskokouksen ulkopuolelta, myös hänestä tulee jäsen.

Äänioikeusikäraja on 18 vuotta ja ehdolleasettumisikäraja 21 vuotta. Äänestyspakkoa ei ole.

## Historia
Kansalliskokouksen edeltäjä Tanganjikan lainsäädäntöneuvosto perustettiin vuonna 1926. Siinä oli 20 kenraalikuvernöörin nimittämää jäsentä. Vuonna 1953 kenraalikuvernöörin tilalle neuvostoa johtamaan asetettiin puhemies. Osa jäsenistä valittiin vaaleilla ensimmäisen kerran vuonna 1958. Myös puolueiden osallistuminen vaaleihin sallittiin tuolloin. Kaksi vuotta myöhemmin valmistauduttiin maan itsenäistymiseen ja kaikki jäsenet valittiin vaaleilla.

Itsenäistymisen jälkeen vuonna 1963 presidentti Julius Nyerere teki omasta Tanganjikan afrikkalainen unioni -puolueestaan (TANU) ainoan sallitun. Siitä tuli vuonna 1977 Chama Cha Mapinduzi (CCM), kun Sansibarin ASP-puolue yhdistyi siihen. Monipuoluejärjestelmään siirryttiin 1990-luvun alussa, mutta CCM on säilyttänyt vahvan asemansa.

## Työskentely
Kansalliskokouksessa on 18 pysyvää valiokuntaa.

Kansalliskokouksen hyväksymät lait menevät presidentin vahvistettaviksi. Mikäli tämä kieltäytyy, laki palaa kansalliskokoukseen, joka voi kahden kolmasosan enemmistöllä lähettää sen uudellen presidentin vahvistettavaksi. Tällöin hänen pitää joko vahvistaa se tai hajottaa parlamentti.

Kansalliskokous voi tehdä hallituksen budjettiesitykseen muutoksia, mutta hallitus voi päättää hyväksyykö se muutokset.

Tansanian hallituksen on nautittava kansalliskokouksen luottamusta.

## Lähteet

## Aiheesta muualla
* Kansalliskokouksen verkkosivut
Anna Elisabet Glansenstierna

**Anna Elisabet Glansenstierna**  (8. toukokuuta 1746 Nastola – 8. toukokuuta 1785 Nastola) oli suomalainen aatelinen, jonka vanhemmat olivat everstiluutnantti Lorens Glansenstierna (1706–1774) ja Vendela Eleonora Torwigge (1714–1782). Hän avioitui Georg Magnus Sprengtportenin kanssa 1. kesäkuuta 1764 Nastolan pitäjässä.

Avioliitossa heille syntyi kaksi lasta, Gustav Vilhelm Sprengtporten ja Magnus Vilhelm Sprengtporten.

## Katso myös

* Glansenstierna
* Sprengtporten

## Lähteet
Orlando Bennett

**Orlando Bennett** (s. 12. lokakuuta 1999) on jamaikalainen yleisurheilija. Hän kilpailee kansainvälisellä tasolla 110 metrin aitajuoksussa.

Bennett saavutti 110 metrin aitajuoksussa hopeaa alle 20-vuotiaiden MM-kilpailuissa 2018, edellään vain maanmiehensä Damion Thomas. Vuonna 2021 Bennett voitti NACAC-maanosaliiton alle 23-vuotiaiden mestaruuden. Vuonna 2022 hän sijoittui Kansainyhteisön kisoissa viidenneksi ja saavutti NACAC-liiton mestaruuskilpailuissa pronssia.

Bennett osallistui maailmanmestaruuskilpailuihin ensimmäisen kerran Dohassa 2019 ja karsiutui välierissä. Myöskään Eugenessa 2022 ja Budapestissa 2023 hän ei päässyt välieriä pidemmälle. Pariisin olympialaisissa 2024 hän juoksi välierissä ennätyksensä 13,09 ja pääsi loppukilpailuun, jossa hän sijoittui seitsemänneksi ajalla 13,34.

Bennett voitti vuonna 2025 Jamaikan-mestaruuden ajalla 13,10. Tokion MM-kilpailuissa hän saavutti hopeaa ennätysajallaan 13,08.

## Lähteet
Oleh Doroštšuk

**Oleh Doroštšuk** (s. 4. heinäkuuta 2001) on ukrainalainen yleisurheilija. Hän on korkeushypyn sisäratojen Euroopan-mestari ja ulkoratojen EM-mitalisti.

Doroštšuk ylsi arvokisamitaleille jo nuorten sarjoissa. Vuonna 2018 hän saavutti hopeaa alle 18-vuotiaiden EM-kilpailuissa ja pronssia nuorten olympialaisissa. Vuonna 2019 hän saavutti hopeaa alle 20-vuotiaiden EM-kilpailuissa. Vuonna 2021 hän sijoittui alle 23-vuotiaiden EM-kilpailuissa viidenneksi, ja vuonna 2023 hän saavutti tämänkin ikäluokan EM-kilpailuissa hopeaa.

Doroštšuk kilpaili yleisen sarjan arvokilpailuissa ensi kerran vuonna 2021 sisäratojen EM-kilpailuissa Toruńissa mutta ei yltänyt siellä loppukilpailuun. Vuonna 2022 hän sijoittui Münchenin EM-kilpailuissa neljänneksi tuloksella 223&nbsp;cm mutta jäi Eugenen MM-kilpailuissa karsintaan tuloksella 225&nbsp;cm. Budapestin MM-kilpailuissa 2023 Doroštšuk selviytyi loppukilpailuun ylitettyään karsinnassa 228&nbsp;cm, mutta lopputuloksissa hän jäi 13:nneksi 220&nbsp;cm:n ylityksellään. Glasgow'n sisäratojen MM-kilpailuissa 2024 hän sijoittui neljänneksi  tuloksella 224&nbsp;cm. Rooman EM-kilpailuissa 2024 hän saavutti pronssia tuloksella 226&nbsp;cm. Pariisin olympialaisissa hän sijoittui kuudenneksi silloisella ennätystuloksellaan 231&nbsp;cm.

Vuonna 2025 Doroštšuk voitti Apeldoornin sisäratojen EM-kilpailuissa kultaa ennätystuloksellaan 234&nbsp;cm. Kaksi viikkoa myöhemmin Nanjingin sisäratojen MM-kilpailuissa hän sijoittui viidenneksi tuloksella 228&nbsp;cm. Elokuussa 2025 hän voitti timanttiliigan osakilpailun Brysselissä tuloksella 225&nbsp;cm ja sijoittui timanttiliigan finaalitapahtumassa Zürichissä toiseksi tuloksella 230&nbsp;cm. Tokion MM-kilpailuissa hän sijoittui neljänneksi tuloksella 231&nbsp;cm.

Doroštšuk on voittanut Ukrainan-mestaruuden ulkoradoilla vuosina 2022, 2024 ja 2025 sekä sisäradoilla vuosina 2024 ja 2025.

## Lähteet
Lentopallon miesten mestaruussarjakausi 1951

**Lentopallon TUL:n miesten mestaruudesta** kaudella 1951 pelattiin epävirallinen lopputurnaus. Alkukilpailuihin osallistui 60 joukkuetta joista loppukilpailuihin kelpuutettiin piirien parhaat. Lopputurnaus pelattiin Turussa 16.9.1951.

## TUL:n miesten mestaruussarja

### Lopputurnaus

#### Karsinta

#### Alkuerät

#### Loppuottelu

Mestarijoukkue: E. Heinonen, V. Rintanen, N. Särkkä, A. Tenhunen, A. Virtanen, J. Nieminen, O. Helenius, V. Toivanen, E. Jääskeläinen ja O. Hämäläinen

## Lähteet
Lentopallon miesten mestaruussarjakausi 1950

**Lentopallon TUL:n miesten mestaruudesta** ei pelattu virallisesti 1950. Kuitenkin TUL:n lentopallojaosto yhdessä Helsingin Ponnistuksen kanssa järjesti Kivinokassa 20. elokuuta kansallisen lentopallosarjan.

## TUL:n ja Helsingin Ponnistuksen kansallinen lentopallosarja
Sarjaan osallistui muun muassa Eiran Riento, Kotkan Reipas ja Kouvolan Pallo-Veikot. Sarjan voitti Eiran Riento.

## Lähteet
P-kresyylifenyyliasetaatti

**p-kresyylifenyyliasetaatti** (C15H14O2) eli **p-tolyylifenyyliasetaatti** on estereihin kuuluva aromaattinen orgaaninen yhdiste. Yhdistettä voidaan käyttää ainesosana hajusteissa ja aromiaineena.

## Ominaisuudet, valmistus ja käyttö
Huoneenlämpötilassa p-kresyylifenyyliasetaatti on väritöntä tai kellertävää kiteistä ainetta, jolla on liljoja, narsisseja tai hyasintteja muistuttava tuoksu ja makea hunajankaltainen aromi. Yhdiste on käytännöllisesti katsoen veteen liukenematonta, mutta liukenee esimerkiksi etanoliin. 

p-kresyylifenyyliasetaattia valmistetaan p-kresolin ja fenyylietikkahapon tai fenyyliasetyylikloridin välisellä esteröintireaktiolla.

p-kresyylifenyyliasetaattia käytetään antamaan kukkaistuoksua muun muassa saippuoille. Yhdistettä käytetään myös aromiaineena.

## Lähteet

## Aiheesta muualla

* Human Metabolome Database (HMDB): p-Tolyl phenylacetate 
* Food Component Database (FooDB): p-Tolyl phenylacetate
Ja’Kobe Tharp

**Ja’Kobe Tharp** (s. 30. syyskuuta 2005) on yhdysvaltalainen yleisurheilija, joka kilpailee kansainvälisellä tasolla 110 metrin aitajuoksussa.

Tharp sijoittui vuonna 2024 Auburnin yliopiston edustajana NCAA:n mestaruuskilpailuissa toiseksi 110 metrin aitajuoksussa ajalla 13,20. Välierissä hänen aikansa oli 13,18, johon hän oli yltänyt jo aiemmin Southeastern Conferencen mestaruuskilpailuissa. Hän voitti Yhdysvaltain alle 20-vuotiaiden mestaruuden. Yhdysvaltain olympiakarsinnoissa hän jäi alkueriin. Elokuussa hän voitti Perun Limassa alle 20-vuotiaiden maailmanmestaruuden ajalla 13,05 (matalammat aidat).

Maaliskuussa 2025 Tharp voitti NCAA:n mestaruuden 60 metrin aitajuoksussa ennätysajallaan 7,45. Ulkoradoilla hän voitti 110 metrin aitojen NCAA-mestaruuden ajalla 13,05. Heinäkuussa hän kävi Euroopassa ja sijoittui timanttiliigan Monacon osakilpailussa kolmanneksi ajalla 13,17. Yhdysvaltain-mestaruuskilpailuissa hän voitti mestaruuden ennätysajallaan 13,01. NACAC-maanosaliiton mestaruuskilpailuissa Bahamalla hän selviytyi aitajuoksun alkueristä jatkoon mutta ei juossut loppukilpailussa. Tokion MM-kilpailuissa hän sijoittui kuudenneksi ajalla 13,31.

## Lähteet
Tyler Mason

**Tyler Mason** (s. 15. marraskuuta 1995) on jamaikalainen yleisurheilija. Hän on 110 metrin aitajuoksun MM-pronssimitalisti.

Mason oli maajoukkuejuoksija jo juniorivuosinaan. Hän sijoittui 110 metrin aitajuoksussa kuudenneksi alle 18-vuotiaiden MM-kilpailuissa 2011 ja saavutti hopeaa alle 20-vuotiaiden MM-kilpailuissa 2014. Vuonna 2015 hän sijoittui Pan-Amerikan kisoissa seitsemänneksi. Vuonna 2016 hän saavutti pronssia NACAC-maanosaliiton alle 23-vuotiaiden mestaruuskilpailuissa. Tämän jälkeen hänellä oli tuloksellisesti heikompia vuosia, ja vasta vuonna 2022 hän pääsi lähelle vuonna 2015 juoksemaansa ennätysaikaa 13,32. Vuonna 2023 hän paransi Jamaikan-mestaruuskilpailujen alkuerissä ennätyksekseen 13,12. Vuonna 2024 hän juoksi sisäradoilla 60 metrin aitajuoksun ennätyksekseen 7,65, mutta MM-hallikilpailuissa hän karsiutui alkuerissä. Jamaikan-mestaruuskilpailuissa hän sijoittui edellisvuoden tapaan neljänneksi.

Kesäkuussa 2025 Mason juoksi kolmantena peräkkäisenä vuonna Jamaikan-mestaruuskilpailujen loppukilpailussa ajan 13,22, ja tällä kertaa se riitti kolmanteen sijaan. Hän pääsi mukaan Tokion MM-kilpailuihin, jossa hän välierissä sivusi ennätystään 13,12 ja saavutti loppukilpailussa samalla ajalla pronssimitalin.

## Lähteet
Louise Kennedy

**Louise Kennedy** (s. Belfast) on pohjoisirlantilainen kirjailija.

*Rikkomuksia* (*Trespasses*) on Kennedyn esikoisromaani, mutta hän on julkaissut aiemmin novellikokoelman *The End of the World Is a Cul de Sac*. Kennedy työskenteli 30 vuotta kokkina ennen esikoisteoksensa ilmestymistä. Hänen kirjoituksia ovat julkaisseet aiemmin muun muassa *The Guardian*, *The Irish Times* ja BBC Radio 4. Hän vieraili vuonna 2025 Suomessa Helsinki Lit -tapahtumassa.

*Rikkomuksia* sijoittuu 1970-luvun Belfastiin, ja se kertoo surullisen rakkaustarinan. Teoksen päähenkilö on nuori idealistinen nainen, Cushla, joka tasapainoilee kireässä ilmapiirissä opettajana.

## Palkinnot ja ehdokkuudet
* Nota Bene Prize -ehdokkuus 2023
* Women’s Prize for Fiction 2023

## Suomennetut teokset
* *Rikkomuksia* (*Trespasses*), suomentanut Maija Heikinheimo. S&S 2025 

## Lähteet

## Aiheesta muualla

* Louise Kennedy, (haastattelu) Celtic Life
Dutee Chand

**Dutee Chand** (s. 3. helmikuuta 1996) on intialainen pikajuoksija, joka on menestynyt useissa kansallisissa ja kansainvälisissä urheilukisoissa. 

## Ura
Vuonna 2013 Chand oli ensimmäinen intialainen pikajuoksija, joka pääsi 100 metrin finaaliin maailmanlaajuisissa nuorten yleisurheilukilpailuissa. Vuonna 2016 hän edusti Intiaa Rion kesäolympialaisissa ja oli kolmas intialaisnainen, joka on koskaan päässyt naisten 100 metrin kilpailuun kesäolympialaisissa. Vuonna 2018 Chand saavutti hopeaa naisten 100 metrillä Aasian mestaruuskisoissa Jakartassa – Intian ensimmäinen mitali tässä lajissa sitten vuoden 1998. Vuonna 2019 hän teki historiaa tullessaan ensimmäiseksi intialaiseksi pikajuoksijaksi, joka voitti kultaa 100 metrillä Universiadeissa ajalla 11,32 sekuntia.

Chand antoi joulukuussa 2022 dopingia sisältäneen näytteen ja sai neljän vuoden kilpailukiellon.

## Hyperandrogenismikiista
Chand nousi hyperandrogenismikiistan keskelle, kun Kansainvälinen yleisurheiluliitto IAAF (nyk. WA) sulki hänet vuonna 2014 kansainvälisistä kilpailuista asetettuaan ylärajan naisurheilijoiden luonnolliselle testosteronitasolle. Chand haastoi päätöksen urheilun kansainvälisessä vetoomustuomioistuimessa (CAS), joka vuonna 2015 keskeytti säännöt kahdeksi vuodeksi riittämättömän tieteellisen näytön vuoksi. IAAF otti uudet säännöt käyttöön vuonna 2018, mikä käynnisti uudelleen keskustelun intersukupuolisten urheilijoiden asemasta naisten sarjoissa ja olympialaisissa. Tapaus on ollut merkittävä osana laajempaa keskustelua sukupuolen moninaisuudesta ja tasa-arvosta urheilussa.

## Yksityiselämä
Chand on Intian ensimmäinen urheilija, joka on tullut avoimesti kaapista LGBTQ+-yhteisönsä jäsenenä puhuessaan vuonna 2019 samaa sukupuolta olevan henkilön kanssa elämisestä.

## Lähteet
IF Femman

**IF Femman** on Mustasaaressa toimiva urheiluseura, jonka toiminta keskittyy kolmeen pääosastoon: yleisurheiluun, suunnistukseen ja hiihtoon.

## Historia
IF Femmanin toiminta alkoi syyskuussa 1909, kun *Femte ungdomsringen* perustettiin nuorisoseurojen yhteenliittymänä, joka järjesti muun muassa hiihto- ja yleisurheilukilpailuja. Vuonna 1920 perustettiin urheilutoimikunta toimintaa hallinnoimaan, ja vuonna 1926 seura itsenäistyi nimellä *Femte ungdomsringens idrottsförening*. Nimi muutettiin myöhemmin muotoon *Femte ringens idrottsförening* emoseuran kanssa syntyneiden sekaannusten välttämiseksi. Nykyinen nimi, IF Femman, otettiin käyttöön vuonna 1947, jolloin seura organisoitiin uudelleen toisen maailmansodan aiheuttamien toimintarajoitusten jälkeen. Hiihto ja yleisurheilu ovat olleet mukana alusta asti, ja suunnistus lisättiin ohjelmaan vuonna 1936. Ajoittain seurassa on harjoitettu myös muita lajeja, kuten jalkapalloa, voimistelua ja uintia.

## Toiminta ja osastot
IF Femmanin toiminta jakautuu kolmeen osastoon: yleisurheiluun, suunnistukseen ja hiihtoon. Kaikki osastot keskittyvät erityisesti lasten ja nuorten liikuntaharrastusten edistämiseen, mistä syntyvät myös seuran huippu-urheilijat. Seura on panostanut viimeisen kymmenen vuoden aikana erityisesti junioritoimintaan, ja nykyisin harjoitus- ja kilpailutoiminnassa on mukana 85–100 aktiivista lasta ja nuorta sekä 25 huoltajaa, jotka vastaavat toiminnan organisoinnista Lasten ja aloittelijoiden kiinnostus seuratoimintaan on suurta, mutta yläkouluikäisten osallistuminen on vähäisempää.

### Tasa-arvo ja yhdenvertaisuus
Vuodesta 2022 lähtien IF Femmanilla on ollut koko seuran kattava tasa-arvo- ja yhdenvertaisuussuunnitelma, joka perustuu urheilulakiin ja yhdenvertaisuuslainsäädäntöön. Aiemmin osastot laativat omat suunnitelmansa, mutta nykyinen yhteinen suunnitelma edistää kaikkien oikeuksia ja mahdollisuuksia osallistua toimintaan roolista riippumatta – oli kyseessä urheilija, valmentaja, johtaja tai muu toimija. Seuran visiossa korostetaan tervetulleeksi tulemisen tunnetta, harrastajamäärän lisäämistä tai ylläpitämistä, sukupuolijakauman tasapainoa sekä kaikkien ikäryhmien ja tasojen huomioimista. Lisäksi seura pyrkii rekrytoimaan, kehittämään ja tukemaan valmentajia ja ohjaajia.

### Sukupuolijakauma ja valmennus
Sukupuolijakauma vaihtelee lajeittain: suunnistuksen pääluokissa miehiä on enemmän, mutta lasten ja aloittelijoiden ryhmissä jakauma on tasaisempi. Sekä mies- että naisvalmentajia on kaikissa osastoissa, mutta nuorempia ja aloittelijoita valmentavat useammin naiset, kun taas vanhempia junioreita valmentavat useimmiten miehet. Seuran ja osastojen hallituksissa sukupuolten edustus on melko tasainen.

## Saavutukset
IF Femman kuuluu Pohjanmaan merkittävimpiin hiihtoseuroihin. Seuran urheilijoiden lista, jotka ovat edustaneet maajoukkuetta, on pitkä ja vaikuttava, mikä osoittaa seuran vahvan panostuksen huippu-urheiluun.

## Lähteet
H’ersonin televisiotorni

**H’ersonin televisiotorni** () oli televisiotorni H’ersonissa Ukrainassa. 199 metriä korkea torni oli Hersonin alueen korkein rakennus, mutta venäläisjoukot räjäyttivät sen vetäytyessään 10. marraskuuta 2022. Myös muuta infrastruktuuria tuhottiin tässä vaiheessa.

## Lähteet
Huaral

**Huaral** on samannimisen piirikunnan ja maakunnan pääkaupunki Liman alueella Perussa. Vuonna 2017 sen väkiluku oli noin 99 915. Se sijaitsee muutaman kilometrin päässä Pan-American Highwayn itäpuolella, noin 80 kilometriä pohjoiseen Limasta, pääkaupungista.

Kaupunki tunnetaan Liman maatalous- ja ruokapääkaupunkina; se on myös suosittu paikallisen ruokansa, erityisesti Chancho al palon (perinteinen paistettu sika), ansiosta.

## Ilmasto
Huaralissa kesät ovat kuumia, kosteita, kuivia ja pilvisiä; talvet ovat pitkiä, mukavia, kuivia ja enimmäkseen selkeitä. Vuoden aikana lämpötila vaihtelee tyypillisesti 16 °C:sta 28 °C:een ja laskee harvoin alle 14 °C:een tai nousee yli 30 °C:een. Siksi Huaralissa vallitsee leuto ilmasto lähes ympäri vuoden.

## Lähteet

## Aiheesta muualla
Jeff Hackett

**Jeff Hackett** (s. 1. kesäkuuta 1968 London, Ontario) on uransa päättänyt kanadalainen jääkiekkomaalivahti. Hackett oli New York Islandersin 2. kierroksen varaus kesän 1987 varaustilaisuudessa. Hackett pelasi 15 kauden aikana 500 NHL:n runkosarjan ottelua ja 166 playoff-ottelua.

## Ura
New York Islanders varasi Hackettin kesällä 1987 2. kierroksen vuorollaan, kaikkiaan 34. pelaajana. Hackett pelasi vielä varausta seuranneen kauden OHL:n Oshawa Generalsissa, jossa oli edellisenä keväänä voittanut sarjan mestaruuden eli Memorial Cupin.

NHL-debyytin aika tuli 1. joulukuuta 1988 vieraspelissä St. Louis Bluesia vastaan. Kauden aikana NHL-otteluja kertyi 13 kappaletta ja päälle neljä playoff-ottelua. AHL-farmijoukkue Springfield Indianseilla Hackett pelasi 29 runkosarjan ottelua ja 12 playoff-ottelua.

Seuraavalla kaudella Hackett pelasi 30 ottelua NHL:ssa ja 54 AHL:ssa ja oli mukana voittamassa AHL:n Calder Cupia Springfield Indiansille.

Toukokuussa 1991 San Jose Sharks poimi Hacketin NHL:n laajennusdraftissa. San Josessa Hackett pelasi kahden kauden aikana 78 ottelua. Heinäkuussa 1993 Sharks myi hänet Chicago Blackhawksiin vuoden 1994 kolmannen kierroksen varausvuoroa vastaan. Chicagossa Hackett pelasi pääsääntöisesti kakkosmaalivahtina. Vain kaudella 1997-1998 hän oli 58 ottelullaan joukkueen selkeä ykkösmaalivahti. Marraskuussa 1998 Blackhawks ja Montreal Canadiens solmivat kaupan, jossa Blackhawks sai Jocelyn Thibaultin, Dave Mansonin ja Brad Brownin. Montrealiin matkasi Hackettin lisäksi Alain Nasreddine, Eric Weinrich ja ehdollinen varausvuoro.

Montrealissa Hackett pelasi tammikuuhun 2003 asti, alkuun selkeänä ykkösmaalivahtina. 23. tammikuuta Canadiens myi Hacketin takaisin Sam Joseen vaihdossa 2004 varaustilaisuuden kolmannen kierroksen vuoroa ja Niklas Sundströmiä vastaan. Sharks puolestaan myi hänet välittömästi eteenpäin Boston Bruinsiin yhdessä Jeff Jillsonin kanssa vaihdossa vuoden 2004 neljännen kierroksen varausvuoroon ja Kyle McLareniin. Bostonissa Hackett pelasi loppukauden aikana 18 ottelua ja teki sitten kauden jälkeen vapaana pelaajana sopimuksen Philadelphia Flyersiin. Flyersissa otteluita kertyi 27 kappaletta Robert Eschen tuuraajana. Sen lisäksi Hackett pelasi yhden ottelun AHL-joukkue Philadelphia Phantomsissa ja päätti sitten uransa.

Uran jälkeen hän toimi kolme kautta Colorado Avalanchen organisaatiossa maalivahtivalmentajana.

## Lähteet
Ichenhausen

**Ichenhausen** on kaupunki Baijerin osavaltiossa eteläisessä Saksassa. Se sijaitsee ylänkömaalla Günz-joen varrella. Etäisyys Münchenistä on 97 kilometriä luoteeseen.

## Maantiede
Ichenhausen sijaitsee lähellä Baden-Württembergin itärajaa. Se koostuu osa-alueista Autenried, Deubach, Hochwang, Ichenhausen, Oxenbronn ja Rieden an der Kötz. Yli puolet kaupungin asukkaista elää Ichenhausenissa.

## Historia
Vanhin maininta Ichenhausenista on vuodelta 1032. Markkinaoikeudet se sai 1406. Vuonna 1574 kylä myytiin Stain zum Rechtensteinin suvulle. Rautatieyhteyden kylä sai 1892 ja kaupunkioikeudet 1913. Toisen maailmansodan jälkeen rakennettiin uusia kouluja ja 1971 kaupunkiin liitettiin lähistön maalaiskunnat Hochwang ja Oxenbronn. Seitsemän vuotta myöhemmin liitettiin Autenried, Rieden ja Deubach. Ichenhausenin kaupungintaloa laajennettiin 2014–2016.

Ichenhausenin historialliseen arkkitehtuuriin lukeutuu muun muassa linna Schloss Autenried 1700-luvun alusta. Linnassa sijaitsee panimo.

## Talous ja liikenne
Ichenhausenin teollista toimintaa edustaa muun muassa Scheppach GmbH, joka valmistaa puutarha- ja puuntyöstökoneita. Ichenhausenin rautatieasema sijaitsee rataosuudella Günzburg–Mindelheim. Kaupungin keskustan halki kulkee Bundesstraße 16. Tien läheisyydessä sijaitsee koulumuseo Bayerisches Schulmuseum.

## Lähteet

## Aiheesta muualla
*Ichenhausen, Baijeri, Saksa — Sunrise, Sunset, and Daylength
Baziège

**Baziège** () on kunta Ranskan eteläosassa Haute-Garonnen departementissa Oksitanian alueella. Se sijaitsee Hers-Mort -joen varrella, noin 27 kilometriä Toulousen kaupungista kaakkoon.

Baziège on Lauragais'n historialliseen alueen keskellä sijaitseva vanha kaupunki. Se mainitaan 300-luvun Tabula Peutingeriana -kartassa nimellä Badera. Baziège oli kataarien keskus. Vuonna 1219 käytiin Baziègen taistelu, jossa vastakkain olivat ristiretkeläiset ja Foix'n kreivin kanssa liittoutuneet Toulousen kreivin joukot. Taistelu päätyi oksitaanien harvinaiseen voittoon ristiretkeläisistä.

Vuosien 1460 ja 1562 välillä Lauragais'n alueella vallitsi rauha. Tuona aikana kasvatettu "Lauragais'n yrtti" eli värimorsinko, ja siitä uutettu indigonsininen jauhe, rikastutti Toulousen kauppiaita. Jauheesta ansaitulla rahalla rakennettiin muun muassa nykyinen Saint-Étiennen kirkko. Pyhä Stefanosille, ensimmäiselle kristitylle marttyyrille, omistettu kirkko paloi useita kertoja ennen restaurointia. Kirkon linnoitettua kellotornia muutettiin 1800-luvulla. Kellotornissa on 26 soittokelloa.

## Lähteet

## Aiheesta muualla
Hukkajärvi

**Hukkajärvi** on samannimisen asutuksen eteläpuolella sijaitseva saareton ylänköjärvi Kuhmon itäosassa Kainuussa. Sen pinta-ala on 1,2 neliökilometriä. Etäisyys Kajaanista on 128 kilometriä itään.

## Maantiede
Hukkajärven ulottuvuus kaakosta luoteisen Hukkalahden perukkaan on noin 3,6 kilometriä. Järvi on melko tasaleveä, huomattavasti alle puoli kilometriä lounaasta koilliseen mitattuna. Hukkalahteen johtavan salmen leveys on noin 80 metriä. Laajin niemi on Korkeanniemi luoteessa. Noin puolet Hukkajärvestä on enintään kolme metriä syvä. Vähintään kymmenen metriä syvää on noin kymmenesosa järvestä. Syvin piste, noin viisitoista metriä, sijaitsee järven keskiosassa.

Hukkajärveä reunustaa laaja suoalue (Peurasuo, Riihisuo). Rannoilla on myös asutusta. Järven pohjoispuolitse kulkee maantie 9121.

Hukkajärveen laskee kaakosta Rokonjoki ja pohjoisesta Hukkajoki Nasserin kanavan kautta. Hukkajärven luusua on Hukkaniva, joka sijaitsee järven luoteisosassa ja vie vedet Tulijärven kautta länteen.

Hukkajärven vesitilavuus on 5&nbsp;127&nbsp;000 kuutiometriä. Järven ekologinen tila on hyvä.

Hukkajärvi (59.973.1.001) kuuluu Hukkajärven valuma-alueeseen (59.973), joka on kolmannen jakovaiheen vesistö Oulujoen vesistössä (59). Toinen jakovaihe on Saunajoen valuma-alue (59.97) ja ensimmäinen jakovaihe on Ontojärven–Lentuan valuma-alue (59.9). Hukkajärvi on toiseksi laajin Hukkajärven valuma-alueen sadasta järvestä. Laajin on Kivi-Kiekki, noin 1,5 neliökilometriä. Vesitilavuudeltaan Hukkajärvi on Kivi-Kiekkiä suurempi.

## Lähteet
Borgwegin metroasema

**Borgweg** on Hampurin metron U3-linjan asema, joka avattiin 10. toukokuuta 1912. Asemaa käyttää arkisin 13 334 matkustajaa päivässä.

## Historia
Borgwegin asema sijaitsee Stadtparkin eteläpuolella. Aseman laituri on on 90 metriä pitkä, jonka itäpuolella sijaitsevat portaat ja hissi johtavat sisäänkäynnille.

Asema avattiin alun perin vuonna 1912 osana kehälinjaa (U3). Tuolloin rakennettu sisäänkäynti tuhoutui toisessa maailmansodassa, joten asemalle avattiin uusi sisäänkäynti vuonna 1953. Asema peruskorjattiin vuonna 1994. Peruskorjauksen yhteydessä aseman katto uusittiin ja se muutettiin esteettömäksi.

Vuosina 1953-1974 suunnitellun U4-linjan (Sengelmannstraße–Uhlenhorst–Altona–Lurup) oli määrä pysähtyä Borgwegin asemalla. Tätä tarkoitusta varten suunniteltiin maanalaista laituria nykyisen aseman alapuolelle, noin 90 asteen kulmaan nykyiseen asemaan nähden. Linja ei koskaan toteutunut, mutta se sisältyy edelleen Hampurin maankäyttösuunnitelmaan. 

## U5
Osana U5-linjan rakentamista asemalle rakennetaan uusi maanalainen asema linjaa varten. Asema rakennetaan Barmbeker Straßen alapuolelle nykyisen aseman pohjoispuolelle. U3:n ja U5:n asemien välinen yhdyskäytävä on tarkoitus rakentaa uuden sisäänkäynnin yhteyteen, U3-linjan aseman länsipäähän, jota on tarkoitus laajentaa tätä tarkoitusta varten.

Asema on osa U5:n toista rakennusvaihetta. Toukokuussa 2024 ilmoitettiin, että asema avataan samaan aikaan ensimmäisen rakennusvaiheen kanssa vuonna 2033.

## Lähteet
Charly Delwart

**Charly Delwart** (s. 1975) on belgialaissyntyinen, Pariisissa asuva kirjailija. Hän on kirjoittanut romaaneja, lastenkirjoja ja elokuvakäsikirjoituksia.

Delwartin teoksessa *Que ferais-je á ma place?* on 70 lukua, ja kukin luku alkaa kysymyksellä, joille kullekin on graafisessa kuviossa neljä vastausvaihtoehtoa. Kysymysten avulla lukija voi pohtia sarkastisesti oman toimintansa motiiveja eri tilanteissa, jolloin paljastuu ihmisen identiteetin moninaisuus. Leena Eilitän mukaan Delwart tarkastelee nyky-yhteiskuntaa kriittisen ironisesti.

## Suomennettu tuotanto
* 18. luku teoksesta *Que ferais-je á ma place?*, suomentanut Leena Eilittä.

## Lähteet
Zakithi Nene

**Zakithi Nene** (s. 2. huhtikuuta 1998) on eteläafrikkalainen yleisurheilija. Hänen päälajinaan on 400 metrin juoksu.

Nene kilpaili universiadeissa vuosina 2017 ja 2019, ja jälkimmäisellä kerralla hän saavutti hopeaa 4&nbsp;×&nbsp;400 metrin viestijuoksussa. Hän kilpaili vuonna 2021 Tokion olympialaisissa mutta jäi sekä henkilökohtaisella 400 metrin matkalla että viestissä alkueriin. MM-kilpailuissa hän ylsi 400 metrillä välieriin Eugenessa 2022 ja Budapestissa 2023. Pariisin olympialaisissa 2024 tuloksena oli viides sija viestissä ja välieräpaikka 400 metrillä. Vuoden 2022 Afrikan-mestaruuskilpailuissa Nene sijoittui 400 metrillä neljänneksi.

Nene sijoittui 2025 Tokion MM-kilpailuissa 400 metrillä viidenneksi ajalla 44,55. 4&nbsp;×&nbsp;400 metrin viestissä hän juoksi ankkuriosuuden Etelä-Afrikan joukkueessa, joka saavutti pronssia ajalla 2.57,83.

Nene voitti timanttiliigan osakilpailussa Tukholmassa 400 metrin juoksun vuonna 2023. Hän on voittanut 400 metrillä maansa mestaruuden vuosina 2021, 2022 ja 2025.

Maajoukkueiden World Athletics Relays -viestijuoksutapahtumassa Nene on Etelä-Afrikan 4&nbsp;×&nbsp;400 metrin viestijoukkueessa sijoittunut toiseksi vuonna 2024 ja voittanut mestaruuden vuonna 2025.

Nene alitti 400 metrillä 46 sekunnin rajan vuonna 2018 ja 45 sekunnin rajan vuonna 2022, jolloin hänen paras tuloksensa oli timanttiliigan osakilpailussa Zürichissä juostu 44,74. Seuraavana vuonna hän sivusi ennätystään, ja vuonna 2024 hän ylsi aikaan 44,80. Vuonna 2025 hän on parantanut ennätystään kolmasti, viimeksi toukokuun lopulla Nairobissa aikaan 43,76.

## Lähteet